客串賀歲片發生小插曲 梁詠琪:「畀人搵笨!」
撰文:東方新地 |圖片:Instagram
梁詠琪客串賀歲片畀人搵笨
就快農曆新年,彭浩翔執導嘅賀歲片《恭喜八婆》舉行煞科宴,一眾演員好似陳靜、謝賢、邵音音、徐天祐、梁詠琪等都有份出席。
好耐無出鏡拍攝嘅梁詠琪(GiGi)都有份拍攝呢套賀歲片,不過就只係客串。講到明客串就姐係戲份唔多啦,不過導演彭浩翔就將GiGi原定四組戲加到七組,而全套片都只係15組戲,所以GiGi變到拍咗半部。
GiGi表示佢只係收四組戲嘅片酬,仲要係友情價,但係彭導加重佢戲份時又無同時加片酬,大嗌「搵笨」啊!
GiGi話彭導一向醒目過人,拍呢套賀歲片應該慳咗唔少錢。雖然GiGi拍足戲但係收唔齊人工,但係都表示拍賀歲片好開心,都值得嘅!